《青州道中见诸山》
清代·王箴舆

遥见城南山，瞳曚日方陟。山气喷山烟，山烟幂山色。

譬如好画手，间有无意墨。有意无意间，能著空中力。

昭融散若整，蕴蓄出犹入。盎然已在前，揽之不可即。

若叩诸山名，山名无一识。

作者简介：江苏宝应人，字敬倚，号孟亭。王式丹孙。康熙五十一年进士，官卫辉知府。工诗，与袁枚交好。有《孟亭编年诗》。